
ΤΕΥΧΟΣ ΔΕΥΤΕΡΟ 


Αρ 


. Φύλλου 551 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση υπερωριακής εργασίας υπαλλήλων 
στην Αυτοτελή Διεύθυνση Ανθρωπίνου Δυνα¬ 
μικού και Οργάνωσης της Γενικής Γραμματείας 
Πληροφοριακών Συστημάτων και Διοικητικής 
Υποστήριξης του Υπουργείου Οικονομικών. 

2 Παροχή κεντρικών και επικουρικών δραστηρι¬ 
οτήτων αγορών από την Επιτροπή Προμηθειών 
Υγείας. 

3 Σύσταση επιτροπής για την παροχή συμβουλών 
και γνωμών στην Επιτροπή Προμηθειών Υγεί¬ 
ας αναφορικά με τα θέματα του άρθρου 41 του 
ν. 4412/2016. 


ΑΠΟΦΑΣΕΙΣ 

Αριθμ. 2/14040 /0004 (1) 

Καθιέρωση υπερωριακής εργασίας υπαλλήλων 
στην Αυτοτελή Διεύθυνση Ανθρωπίνου Δυνα¬ 
μικού και Οργάνωσης της Γενικής Γραμματείας 
Πληροφοριακών Συστημάτων και Διοικητικής 
Υποστήριξης του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Οργανα», που 
κυρώθηκε με το άρθρο πρώτο του π.δ. 63/2005 (ΦΕΚ 
98/Α/22.4.2005). 

2. Τις διατάξεις του άρθρου 20 του ν. 4354/2015 (ΦΕΚ 
176/Α/16-12-2015) «Διαχείριση των μη εξυπηρετούμε¬ 
νων δανείων. Μισθολογικές ρυθμίσεις και άλλες επείγου¬ 
σες διατάξεις της εφαρμογής της συμφωνίας δημοσιο¬ 
νομικών στόχων και διαρθρωτικών μεταρρυθμίσεων». 

3. Το π.δ. 111/2014 «Οργανισμός του Υπουργείου Οι¬ 
κονομικών» (ΦΕΚ Α' 178/29.08.2014). 

4. Τη με αριθμ. 2/1015/ΔΕΠ/5-1-2016 εγκύκλιο της Δ/ 
νσης Εισοδηματικής Πολιτικής. 

5. Την αριθμ. 2/30508/0004/5-5-2015 απόφαση του 
Υπουργού Οικονομικών «Μεταβίβαση αρμοδιοτήτων 


και εξουσιοδότησης υπογραφής"Με εντολή Υπουργού" 
στους Γενικούς Γραμματείς και στον Ειδικό Γραμματέα 
του Υπουργείου Οικονομικών, πλην της Γενικής Γραμ¬ 
ματείας Δημοσίων Εσόδων, στους Προϊσταμένους των 
υπαγόμενων σε αυτούς οργανικών μονάδων καθώς και 
στους Προϊσταμένους των οργανικών μονάδων που 
υπάγονται απευθείας στον Υπουργό Οικονομικών.» 
(785/Β/5-5-2015). 

6. Το γεγονός ότι παρίσταται ανάγκη παροχής εργα¬ 
σίας πέρα από το κανονικό ωράριο, υπαλλήλων στην 
Αυτοτελή Διεύθυνση Ανθρωπίνου Δυναμικού και Ορ¬ 
γάνωσης του Υπουργείου Οικονομικών, προκειμένου η 
Υπηρεσία να αντιμετωπίσει το μεγάλο φόρτο εργασίας 
και ιδίως: α) για την έγκαιρη αναγνώριση προϋπηρεσιών 
εκτός δημοσίου τομέα (π.δ. 69/2016), β) τις απαραίτητες 
ενέργειες για τις προαγωγές των υπαλλήλων, γ) τις κρί¬ 
σεις προϊσταμένων γ) τη σύνταξη των περιγραμμάτων 
θέσεων των Προϊσταμένων Γενικών Διευθύνσεων, δ) τις 
προπαρασκευαστικές ενέργειες για την τροποποίηση 
του Οργανισμού του Υπουργείου Οικονομικών ε) την 
υποστήριξη των Πολιτικών Γραφείων του Υπουργού, 
Αναπληρωτών Υπουργών και των Γενικών Γραμματέων, 
ζ) την ολοκλήρωση ελέγχου των προσωπικών μητρώων 
όλων των υπαλλήλων που διορίζονται, μετατάσσονται ή 
απολύονται και προκειμένου να ελεγχθεί η γνησιότητα 
των τίτλων σπουδών τους, η) την έγκαιρη ολοκλήρω¬ 
ση αποσπάσεων και μετατάξεων ιδίως μετά την έναρξη 
ισχύος του ν. 4440/2016, καθώς και μεταθέσεων λόγω 
του μεγάλου όγκου όλων των παραπάνω θ) την έγκαι¬ 
ρη εισαγωγή μεγάλου αριθμού θεμάτων στα αρμόδια 
Υπηρεσιακά Συμβούλια και ι) την ολοκλήρωση των εκ¬ 
κρεμών πειθαρχικών υποθέσεων. 

7. Το με αριθ. 2/94262/0004/05-12-2017 έγγραφο της 
Δ/νσης Ανθρωπίνου Δυναμικού και Οργάνωσης. 

8. Την αριθ. ΔΟΔΑ400208ΕΞ2017/05-01-2017 από¬ 
φαση δέσμευσης πίστωσης της Δ/νσης Οικονομικής 
Διαχείρισης του Υπουργείου Οικονομικών, που αφορά 
υπερωριακή εργασία υπαλλήλων της Αυτοτελούς Δι¬ 
εύθυνσης Ανθρωπίνου Δυναμικού και Οργάνωσης της 
Γενικής Γραμματείας Πληροφοριακών Συστημάτων και 
Διοικητικής Υποστήριξης. (ΑΔΑ: 7ΞΙΒΗ-ΜΒΣ). 

9. Το γεγονός ότι από την απόφαση αυτή προκαλεί- 
ται συνολική δαπάνη ογδόντα χιλιάδων ευρώ (80.000€) 

περίπου, η οποία θα καλυφθεί από τις εγγεγραμμένες 
πιστώσεις Ειδικού Φορέα 23-150 και ΚΑΕ 0511 του 
Υπουργείου Οικονομικών, αποφασίζουμε: 

1. Εγκρίνουμε την καθιέρωση απογευματινής υπερω- 
ριακής εργασίας για εκατόν δέκα (110) υπαλλήλους στη 
Διεύθυνση Ανθρώπινου Δυναμικού και Οργάνωσης, για 
το χρονικό διάστημα από τη δημοσίευση της παρούσης 
σε ΦΕΚ και έως 30-06-2017, για μέχρι 120 ώρες συνολικά 
ο καθένας. 

2. Οι ανωτέρω υπάλληλοι δικαιούνται υπερωριακής 
αποζημίωσης, μόνο στην περίπτωση που δεν είναι δικαι¬ 
ούχοι άλλης υπερωριακής αποζημίωσης από οποιονδή- 
ποτε φορέα για το ίδιο χρονικό διάστημα. 

Στην ανωτέρω υπερωριακή εργασία η οποία θα πραγ¬ 
ματοποιείται κατά τις εργάσιμες ημέρες, μπορούν να με¬ 
τέχουν και περισσότεροι καθώς και αποσπασμένοι υπάλ¬ 
ληλοι εντός του ανωτέρω συνολικού αριθμού ωρών, που 
εγκρίνονται με την παρούσα απόφαση. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν θα γίνει με ευθύνη του Προϊσταμέ¬ 
νου της Αυτοτελούς Διεύθυνσης Ανθρωπίνου Δυναμικού 
και Οργάνωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 2017 

Με εντολή Υπουργού 
Ο Γενικός Γραμματέας Πληροφοριακών 
Συστημάτων και Διοικητικής Υποστήριξης του 
Υπουργείου Οικονομικών 

ΠΕΤΡΟΣ ΤΡΙΑΡΧΗΣ 


Αριθμ. ΕΜΠ.ΕΞ.116 (2) 

Παροχή κεντρικών και επικουρικών δραστηρι¬ 
οτήτων αγορών από την Επιτροπή Προμηθειών 
Υγείας. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1.1. Τις διατάξεις των άρθρων 41 και 90 του «Κώδι¬ 
κα Νομοθεσίας για την Κυβέρνηση και τα Κυβερνητι¬ 
κά Όργανα», που κυρώθηκε με το άρθρο πρώτο του 
π.δ. 63/2005 (Α' 98), όπως αυτός ισχύει σήμερα. 

1.2. Τις διατάξεις του άρθρου 27 του ν. 4320/2015 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των Κυβερνητικών οργάνων και λοιπές 
διατάξεις» (Α' 29), όπως αυτός ισχύει σήμερα. 

1.3. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 116). 

1.4. Τις διατάξεις του π.δ. 106/2014 «Οργανισμός του 
Υπουργείου Υγείας» (Α' 173). 


1.5. Τις διατάξεις της Υ5/27.01.2015 απόφασης του 
Πρωθυπουργού «Σύσταση θέσεων Αναπληρωτών 
Υπουργών και Υφυπουργών» (Β’ 204). 

1.6. Τις διατάξεις της Υ25/2015 απόφασης του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Υγείας Παύλο Πολάκη» (Β' 2144). 

2. Τις διατάξεις του άρθρου 1 και της παραγράφου 2 
του άρθρου 9 του ν. 3580/2007 «Προμήθειες Φορέων 
εποπτευομένων από το Υπουργείο Υγείας και Κοινωνικής 
Αλληλεγγύης και άλλες διατάξεις» (Α' 134), όπως αυτός 
ισχύει σήμερα. 

3. Τις διατάξεις των περιπτώσεων 15) και 16) του άρ¬ 
θρου 2, του άρθρου 23 και των παραγράφων 1 και 3 
του άρθρου 41 του ν. 4412/2016 «Δημόσιες Συμβάσεις 
Έργων, Προμηθειών και Υπηρεσιών (προσαρμογή στις 
Οδηγίες 2014/24/ ΕΕ και 2014/25/ΕΕ)» (Α' 147), όπως αυ¬ 
τός ισχύει σήμερα. 

4. Τις αποφάσεις της Επιτροπής Προμηθειών Υγείας 
που ελήφθησαν κατά την 94η και από 26.10.2016 συνε¬ 
δρίαση της (θέμα 3ο από τα εκτός ημερήσιας διατάξεως 
θέματα), κατά την 101 η και από 21.12.2016 συνεδρίαση 
της (θέμα μόνον) και κατά την 108η και από 15.2.2017 
συνεδρίαση της (θέμα 1 ο). 

5. Τη 2/2007 σύμφωνη, θετική γνώμη της Ενιαίας Ανε¬ 
ξάρτητης Αρχής Δημοσίων Συμβάσεων (Ε.Α.Α.ΔΗ.ΣΥ.) επί 
του σχεδίου απόφασης του Υπουργού Υγείας «Παροχή 
κεντρικών δραστηριοτήτων αγορών από την Επιτρο¬ 
πή Προμηθειών Υγείας» που υποβλήθηκε σε αυτήν με 
το αριθμό πρωτοκόλλου 5/2.1.2017 έγγραφο του ιδίου 
Υπουργού και κατ’ εφαρμογήν της διάταξης της υποπερί¬ 
πτωσης γγ’ της περίπτωσης γ’ της παραγράφου 2 του άρ¬ 
θρου 2 του ν. 4013/2011 «Σύσταση ενιαίας Ανεξάρτητης 
Αρχής Δημοσίων Συμβάσεων και Κεντρικού Ηλεκτρονι¬ 
κού Μητρώου Δημοσίων Συμβάσεων - Αντικατάσταση 
του έκτου κεφαλαίου του ν. 3588/2007 (Πτωχευτικός 
Κώδικας) - Προπτωχευτική διαδικασία εξυγίανσης και 
άλλες διατάξεις» (Α’ 204), όπως αυτός ισχύει σήμερα. 

6. Το γεγονός ότι από την παρούσα απόφαση δεν 
προκαλείται δαπάνη για τον κρατικό προϋπολογισμό, 
αποφασίζουμε: 

Άρθρο μόνο 

I. Η Επιτροπή Προμηθειών Υγείας παρέχει, ως εθνική 
κεντρική αρχή αγορών (Ε.Κ.Α.Α.) της παραγράφου 1 του 
άρθρου 41 του ν. 4412/2016, κεντρικές δραστηριότη¬ 
τες αγορών της περίπτωσης 15) του άρθρου 2 του ιδίου 
νόμου, για τα εξής είδη αγαθών, υπό τους ακόλουθους 
όρους και εξαιρέσεις: 

1. Τα αγαθά των δημοσίων συμβάσεων ή συμφωνιών 
πλαίσιο που ανατίθενται ή συνάπτονται από την Επιτρο¬ 
πή Προμηθειών Υγείας ως εθνική κεντρική αρχή αγορών 
(Ε.Κ.Α.Α.) είναι τα εξής: 

(α) Από την κατηγορία των ιατρικών αναλωσίμων με 
αριθμό κοινού λεξιλογίου για τις δημόσιες συμβάσεις 
(ΟΡν) 33140000-3, όπως το εν λόγω κοινό λεξιλόγιο 
εγκρίθηκε με τον Κανονισμό (ΕΚ) αριθμ. 2195/2002 του 
Ευρωπαϊκού Κοινοβουλίου και του Συμβουλίου της 5ης 

Νοεμβρίου 2002, τα είδη που προσδιορίζονται στο Πα¬ 
ράρτημα Α της παρούσας. 

(β) Από την κατηγορία των υλικών λειτουργικής υπο¬ 
στήριξης με αριθμό κοινού λεξιλογίου για τις δημόσιες 
συμβάσεις (ΈΡν) 33180000-5, όπως το εν λόγω κοι¬ 
νό λεξιλόγιο εγκρίθηκε με τον Κανονισμό (ΕΚ) αριθμ. 
2195/2002 του Ευρωπαϊκού Κοινοβουλίου και του Συμ¬ 
βουλίου της 5ης Νοεμβρίου 2002, τα είδη που προσδι¬ 
ορίζονται στο Παράρτημα Β της παρούσας. 

(γ) Από την κατηγορία των δραστικών ουσιών, οι γε- 
νόσημες. 

2. Από τα αγαθά της παραγράφου 1 της παρούσας 
εξαιρούνται και δεν επιτρέπεται να αποτελούν αντικεί¬ 
μενα δημοσίων συμβάσεων ή συμφωνιών πλαίσιο που 
ανατίθενται ή συνάπτονται από την Επιτροπή Προμη¬ 
θειών Υγείας ως εθνική κεντρική αρχή αγορών (Ε.Κ.Α.Α.), 
όσα δεν υπάγονται στο ν.3580/2007. 

3. Η Επιτροπή Προμηθειών Υγείας λειτουργώντας ως 
εθνική κεντρική αρχή αγορών (Ε.Κ.Α.Α.) αναθέτει δη¬ 
μόσια σύμβαση ή συνάπτει συμφωνία πλαίσιο για την 
προμήθεια των αγαθών της παραγράφου 1 της παρού¬ 
σας, εφόσον η αξία ενός ή περισσοτέρων ειδών της ιδίας 
κατηγορίας είναι συνολικού ποσού τουλάχιστον τριών 
εκατομμυρίων ευρώ (3.000.000€) μη συμπεριλαμβανο¬ 
μένου του Φ.Π.Α., όπως η αξία αυτή καθορίζεται στον 
προϋπολογισμό των αναθετουσών αρχών του Προγράμ¬ 
ματος Προμηθειών Υπηρεσιών Υγείας κάθε έτους. Κατ’ 
εξαίρεση, οι αναθέτουσες αρχές, ακόμη κι αυτές που 
καθορίζονται με την υπουργική απόφαση που εκδίδε- 
ται κατ’ εξουσιοδότηση της παραγράφου 4 του άρθρου 
41 του ν. 4412/2016 να λειτουργούν ως κεντρικές αρχές 
αγορών (Κ.Α.Α.), είναι δυνατόν να διενεργούν, σύμφωνα 
με τα οριζόμενα στην περίπτωση β) της ιδίας παραγρά¬ 
φου 4, για συγκεκριμένο έτος, εφόσον τούτο προβλέπε- 
ται στην ίδια υπουργική απόφαση, την προμήθεια των 
αγαθών της παραγράφου 1 της παρούσας με στοιχεία 
(α) και (β). 

4. Με την έκδοση της κατ’ εξουσιοδότηση της παρα¬ 
γράφου 4 του άρθρου 41 του ν. 4412/2016 υπουργικής 
απόφασης και υπό τους όρους τις προϋποθέσεις που 
τίθενται τόσο σε αυτήν όσο και στην παρούσα οι αναθέ¬ 
τουσες αρχές προσφεύγουν υποχρεωτικώς στην Επιτρο¬ 
πή Προμηθειών Υγείας, ως εθνική κεντρική αρχή αγορών 
(Ε.Κ.Α.Α.), για την προμήθεια των ειδών της παραγράφου 
1 της παρούσας. 

II. Η Επιτροπή Προμηθειών Υγείας παρέχει, ως εθνική 
κεντρική αρχή αγορών (Ε.Κ.Α.Α.) της παραγράφου 1 του 
άρθρου 41 του ν. 4412/2016, τις αρμοδιότητες που της 
απονέμονται δυνάμει του άρθρου 3 του ν. 3580/2007 ως 
επικουρικές δραστηριότητες αγορών της περίπτωσης 
16) του άρθρου 2 του ν. 4412/2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2017 

Ο Υπουργός 

ΑΝΔΡΕΑΣ ΞΑΝΘΟΣ 


Αριθμ .ΕΜΠ.ΕΞ.Π5 (3) 

Σύσταση επιτροπής για την παροχή συμβουλών 
και γνωμών στην Επιτροπή Προμηθειών Υγεί¬ 
ας αναφορικά με τα θέματα του άρθρου 41 του 
ν. 4412/2016. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1.1. Τις διατάξεις των άρθρων 41 και 90 του «Κώδι¬ 
κα Νομοθεσίας για την Κυβέρνηση και τα Κυβερνητι¬ 
κά Όργανα», που κυρώθηκε με το άρθρο πρώτο του 
π.δ. 63/2005 (Α’ 98), όπως αυτός ισχύει σήμερα. 

1.2. Τις διατάξεις του άρθρου 27 του ν. 4320/2015 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των Κυβερνητικών οργάνων και λοιπές 
διατάξεις» (Α’ 29), όπως αυτός ισχύει σήμερα. 

1.3. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α’ 116). 

1.4. Τις διατάξεις του π.δ. 106/2014 «Οργανισμός του 
Υπουργείου Υγείας» (Α’ 173). 

1.5. Τις διατάξεις της Υ5/27.01.2015 απόφασης του 
Πρωθυπουργού «Σύσταση θέσεων Αναπληρωτών 
Υπουργών και Υφυπουργών» (Β' 204). 

1.6. Τις διατάξεις της Υ25/2015 απόφασης του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Υγείας Παύλο Πολάκη» (Β' 2144). 

2. Τις διατάξεις του άρθρου 1 και της παραγράφου 2 
του άρθρου 9 του ν. 3580/2007 «Προμήθειες Φορέων 
εποπτευομένων από το Υπουργείο Υγείας και Κοινωνικής 
Αλληλεγγύης και άλλες διατάξεις» (Α’ 134), όπως αυτός 
ισχύει σήμερα. 

3. Τις διατάξεις της περίπτωσης 15) του άρθρου 
2 και των παραγράφων 1, 3 και 5 του άρθρου 41 του 
ν. 4412/2016 «Δημόσιες Συμβάσεις Έργων, Προμηθειών 
και Υπηρεσιών (προσαρμογή στις Οδηγίες 2014/24/ΕΕ 
και 2014/25/ΕΕ)» (Α' 147), όπως αυτός ισχύει σήμερα. 

4. Τις αποφάσεις της Επιτροπής Προμηθειών Υγείας 
που ελήφθησαν κατά την 94η και από 26.10.2016 συνε¬ 
δρίαση της (θέμα 3ο από τα εκτός ημερήσιας διατάξεως 
θέματα), κατά την 101 η και από 21.12.2016 συνεδρίαση 
της (θέμα μόνον) και κατά την 108η και από 15.2.2017 
συνεδρίαση της (θέμα 2ο). 

5. Την 3/2007 σύμφωνη, θετική γνώμη της Ενιαίας Ανε¬ 
ξάρτητης Αρχής Δημοσίων Συμβάσεων (Ε.Α.Α.ΔΗ.ΣΥ.) επί 
του σχεδίου απόφασης του Υπουργού Υγείας «Σύσταση 
επιτροπής για την παροχή συμβουλών και γνωμών στην 
Επιτροπή Προμηθειών Υγείας αναφορικά με τα θέματα 
του άρθρου 41 του ν. 4412/2016» που υποβλήθηκε σε 
αυτήν με το αριθμό πρωτοκόλλου 5/2.1.2017 έγγραφο 
του ιδίου Υπουργού και κατ’ εφαρμογήν της διάταξης της 
υποπερίπτωσης γγ' της περίπτωσης γ' της παραγράφου 
2 του άρθρου 2 του ν. 4013/2011 (Α' 204), όπως αυτή 
ισχύει σήμερα. 

6. Το γεγονός ότι από την παρούσα απόφαση δεν 
προκαλείται δαπάνη για τον κρατικό προϋπολογισμό, 
αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'551/22.02.2017 


Άρθρο μόνο 

1. Συστήνεται τριμελής επιτροπή με αρμοδιότητα την 
παροχή συμβουλών και γνωμών στην Επιτροπή Προμη¬ 
θειών Υγείας αναφορικά με τα θέματα του άρθρου 41 του 
ν. 4412/2016. Η επιτροπή αυτή έχει ενιαύσιο διάρκεια, 
η λειτουργία της διέπεται από τις διατάξεις περί συλλο¬ 
γικών οργάνων του Κώδικα Διοικητικής Διαδικασίας, η 
συμμετοχή σε αυτήν είναι αμισθί και μετέχουν σε αυτήν 
οι εξής: 

(α) Ο Πρόεδρος του Κεντρικού Συμβουλίου Υγείας 
(ΚΕ.Σ.Υ.) ως πρόεδρος, με αναπληρωματικό του τον 
Αντιπρόεδρο του ιδίου Συμβουλίου. 

(β) Ο Πρόεδρος του Εθνικού Οργανισμού Παροχής 
Υπηρεσιών Υγείας (Ε.Ο.Π.Υ.Υ.) ως μέλος, με αναπληρω¬ 
ματικό του τον Αντιπρόεδρο του ιδίου Οργανισμού. 

(γ) Ο Πρόεδρος του Διοικητικού Συμβουλίου της 
ανώνυμης εταιρείας με την επωνυμία «Εθνικό Κέντρο 
Αξιολόγησης της Ποιότητας και Τεχνολογίας στην Υγεία 
Α.Ε. - ΕΚΑΠΤΥ Α.Ε.» ως μέλος, με αναπληρωματικό του 
μέλος του ιδίου Διοικητικού Συμβουλίου που ορίζεται 
από τον Υπουργό Υγείας. 

Καθήκοντα γραμματέως της επιτροπής αυτής ασκεί 
υπάλληλος της Επιτροπής Προμηθειών Υγείας με ανα¬ 
πληρωματικό του υπάλληλο της ιδίας υπηρεσίας. 

2. Η σύνθεση της ως άνω επιτροπής για το επόμενο 
έτος, ήτοι για ένα έτος από τη δημοσίευση της παρούσας 


απόφασης στην Εφημερίδα της Κυβερνήσεως, είναι η 
εξής: 

(α) Κωνσταντίνος Μάρκου, Πρόεδρος του Κεντρικού 
Συμβουλίου Υγείας (ΚΕ.Σ.Υ.), ως πρόεδρος, με αναπληρω¬ 
ματική του τη Χρυσούλα-Ηλιάνα Νικολάου, Αντιπρόεδρο 
του ιδίου Συμβουλίου. 

(β) Σωτήριος Μπερσίμης, Πρόεδρος του Εθνικού Ορ¬ 
γανισμού Παροχής Υπηρεσιών Υγείας (Ε.Ο.Π.ΥΥ.) ως μέ¬ 
λος, με αναπληρωματικό του τον Παναγιώτη Γεωργακό- 
πουλο, Αντιπρόεδρο του ιδίου Οργανισμού. 

(γ) Χαρίλαος Παπαδάκης, Πρόεδρος του Διοικητικού 
Συμβουλίου της ανώνυμης εταιρείας με την επωνυμία 
«Εθνικό Κέντρο Αξιολόγησης της Ποιότητας και Τεχνο¬ 
λογίας στην Υγεία Α.Ε. - ΕΚΑΠΤΥ Α.Ε.» ως μέλος, με ανα¬ 
πληρωματικό του τον Στέργιο Πόραβο, μέλος του ιδίου 
Διοικητικού Συμβουλίου. 

Καθήκοντα γραμματέως της επιτροπής αυτής ασκεί η 
Αναστασία Βλαχοδήμου, υπάλληλος της Επιτροπής Προ¬ 
μηθειών Υγείας, με αναπληρωματική της τη Θεοδώρα 
Δρίβα, υπάλληλο της ιδίας υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2017 

Ο Υπουργός 

ΑΝΔΡΕΑΣ ΞΑΝΘΟΣ 

